49. ΝΟΜΟΣ υπ’ αριθ. 587 της 20/23 Μαΐου 1977 (ΦΕΚ Α΄ 140) Περί συμμετοχής του βοηθητικού διδακτικού προσωπικού και των φοιτητών εις συνεδριάσεις των Σχολών και των Συγκλήτων των Ανωτάτων Εκπαιδευτικών Ιδρυμάτων. Άρθρ.1.-1.Εις τας συνεδριάσεις των Σχολών απάντων των Ανωτάτων Εκπαιδευτικών Ιδρυμάτων μετέχουν άνευ ψήφου εξ εκάστης Σχολής, εις εκπρόσωπος του βοηθητικού διδακτικού προσωπικού (εκ των Επιμελητών-Βοηθών) και δύο εκπρόσωποι των φοιτητών. Οσάκις συζητείται θέμα ενδιαφέρον ειδικώς τμήμα της Σχολής διάφορον εκείνου, εις το οποίον ανήκουν οι μετέχοντες εκπρόσωποι, της συνεδριάσεως δύναται να μετέχη και εις εκπρόσωπος προερχόμενος εκ του τμήματος τούτου, όστις και αποχωρεί μετά την ανάπτυξιν της εισηγήσεώς του. Οι ανωτέρω εκπρόσωποι δεν μετέχουν εις συνεδριάσεις επί θεμάτων αφορώντων εις εκλογήν διδακτικού προσωπικού ή οιονδήποτε άλλο θέμα σχετικόν προς αυτό. Κατ’ εξαίρεσιν επί θεμάτων αφορώντων εις το κατώτερον διδακτικόν προσωπικόν μετέχει άνευ ψήφου ο εκπρόσωπος τούτου. 2.Οι κατά την προηγουμένην παράγραφον εκπρόσωποι μεθ’ ενός αναπληρωτού των υποδεικνύονται, αντιστοίχως υπό των υφισταμένων συλλόγων του κατωτέρω διδακτικού προσωπικού και από κοινού υπό των υφισταμένων κατά σχολάς κλαδικών φοιτητικών συλλόγων, λειτουργούντων υπό μορφήν σωματείων. Εφ’ όσον δεν υπάρχει τοιαύτη υπόδειξις εκπροσώπων προς την Σχολήν, αυτή νομίμως συνεδριάζει άνευ της συμμετοχής τούτων. 3.Οι κατά τα ανωτέρω οριζόμενοι εκπρόσωποι ορίζονται εφ’ άπαξ και δι’ έν ακαδημαϊκόν έτος εντός των δύο πρώτων μηνών του ακαδημαϊκού έτους. Κατά την πρώτην εφαρμογήν του παρόντος, οι εκπρόσωποι δέον να ορισθούν εντός μηνός από της ισχύος αυτού. Άρθρ.2.-Η διάταξις της παρ. 1 του προηγουμένου άρθρου εφαρμόζεται αναλόγως και επί των συνεδρίων της Συγκλήτου. Οι μετέχοντες εις αυτήν δυο εκπρόσωποι μετά των αναπληρωτών των εκλέγονται υπό των υποδειχθέντων εκπροσώπων εις τας Σχολάς. Άρθρ.3.-Εις Ανώτατα Εκπαιδευτικά Ιδρύματα αποτελούμενα εκ μιας μόνον Σχολής, οι κατά τα ανωτέρω εκπρόσωποι μετέχουν υπό τας αυτάς προϋποθέσεις εις την Γεν. Συνέλευσιν της Σχολής και εις την Σύγκλητον. Άρθρ.4.-Η ισχύς του παρόντος άρχεται από της δημοσιεύσεώς του εις την εφημερίδα της Κυβερνήσεως. (Αντί για τη σελ. 82,15(α) Σελ. 82,15(β) Τεύχος Ε82-Σελ. 51 Διάφορες διατάξεις 31.Α.ω.48-49 